29.9.2023
SL
Uradni list Evropske unije
C 344/91
Slika 6
pokritost s fiksnim zelo visokozmogljivim omrežjem v EU.
Pretekli podatki, začrtana pot digitalnega desetletja (DD) in izhodiščna začrtana pot do leta 2030
Sedanji kazalnik za fiksno zelo visokozmogljivo omrežje, ki temelji na sedanjem kazalniku indeksa digitalnega gospodarstva in družbe, zajema omrežja, ki lahko trenutno zagotavljajo gigabitno povezljivost.
Pri tem pa so lahko zajeta omrežja, ki trenutno ne zagotavljajo gigabitne povezljivosti, nenazadnje tudi v razmerah največje obremenjenosti.
To na primer velja za omrežja DOCSIS 3.1, katerih kabli niso nameščeni dovolj blizu končnemu uporabniku.
Vendar takih omrežij trenutno ni mogoče ustrezno opredeliti in jih zato izključiti iz meritev.
Zato so lahko izmerjene vrednosti in napoved za izhodiščno začrtano pot višje od dejanske pokritosti.
Poleg tega bo nadgradnja omrežij DOCSIS 3.0, ki trenutno pokrivajo 11 % domov, zelo malo vplivala na povezljivost na podeželju.
Prav tako vsa omrežja z optiko do prostorov niso dovolj zmogljiva, da bi v razmerah največje obremenjenosti zagotavljala gigabitne hitrosti.
Zato je potrebnih več naložb v dostopovno omrežje, pa tudi v jedrni in zaledni del omrežja, da se podpre eksponentno povečevanje potreb po prenosu podatkov, ki se pričakuje v letu 2030 in po njem.
Poleg nadgradnje dostopovnih omrežij na optična vlakna bodo potrebne nadaljnje naložbe v strojno in programsko opremo (14).
Glede na navedeno se bo začelo izvajati dodatno delo, da se doseže dogovor o skupni metodologiji za ključni kazalnik uspešnosti, s katerim se bo merila gigabitna povezljivost.
To bo omogočilo primerjavo podatkov na ravni EU glede kakovosti storitev infrastruktur zelo visokozmogljivih omrežij, ki lahko v razmerah največje obremenitve zagotavljajo 1 Gb/s.
Ob upoštevanju teh metodoloških omejitev pri ključnem kazalniku uspešnosti je mogoče izpostaviti, da je bilo na podlagi trenutno razpoložljivih podatkov leta 2022 s fiksnim zelo visokozmogljivim omrežjem z zmogljivostjo za gigabitno povezljivost pokritih 73 % gospodinjstev v EU, kar je več kot v prejšnjem letu (70 %), do konca obdobja iz napovedi pa naj bi bilo doseženih 94 % gospodinjstev.
To povečanje je posledica uvajanja optičnih omrežij (optika do prostorov), s katerimi je bilo leta 2022 pokritih 56 % gospodinjstev v EU.
Preostalih 27 % gospodinjstev, ki še vedno niso pokrita z zelo visokozmogljivim omrežjem, bo pokritih predvsem z nadaljnjimi uvajanjem optike do prostora, za kar bodo potrebna trajna prizadevanja.
Ne smemo izključiti, da bo treba s fiksnimi brezžičnimi dostopovnimi omrežji 5G pokriti znaten delež podeželskih območij.
Vrzeli v podeželskih regijah so še naprej prevladujoča težava, saj 55 % gospodinjstev na teh območjih še vedno ni pokritih z zelo visokozmogljivimi omrežji.
Ta dejavnik bo dodatno oviral širitev storitev, dokler ne bo dosežena popolna pokritost.
Mejni stroški povezovanja gospodinjstev se na podeželskih območjih znatno povečajo.
Za spremljanje napredka pri pokritosti z optiko do prostorov, kot je opisan v izvedbenem sklepu o ključnih kazalnikih uspešnosti, in za boljšo razlago podatkov o pokritosti z zelo visokozmogljivimi omrežji je tudi za ta kazalnik določena začrtana pot na ravni Unije (Figure 7).
Po ocenah vzdolž izhodiščne začrtane poti naj bi bilo do leta 2030 z optiko do prostorov pokritih 87 % gospodinjstev v EU.
(14) Strateške odločitve v zvezi z razvojem informacijske tehnologije in oddajo javnih naročil bo moral predhodno odobriti Odbor Evropske komisije za informacijsko tehnologijo in kibernetsko varnost.